Tepişteyî 27ê teşrîna peyêne ra nata vera tecrîdê Îmraliyî û binpaykerdişanê heqanê xo grevê vêşanîye de yê. Endamanê Înîsîyatîfê Mayanê Haştîye venga rayaumûmîye da ke wa wayîra grevê vêşanîye yê tepişteyan vejîyê.
Dayîke Cemîle Çîftçî pare kerd ke ganî tecrîd wedarîyo û vat: ''Ma sey verî nêwazenê zîndanan ra xebera mergî bigêrê. Coka ganî ma wayîrê na çalakîye vejîyê. Îqtîdar keno ke verê têkoşînê ma bigêro. Ganî ma vera ney pîya têkoşîn bikerê. Ma nêwazenê kes bimiro.''
Dayîke Hazale Taş zî îfade kerd ke ganî waştişê tepişteyan qebul bibê û vat: ''Ma nêwazenê domanê ma bimirê.  Ma pîya têkoşîn bikerê û goş bidê vengdayîşê edalet û haştîye. Ma haştîye û edaletî ra ber dewlete ra çîyêk nêwazenê.''
Dayîje Aytene Yilmaz zî ard ziwan ke tecrîd sûcê merdimîye yo û ganî pêro şar veng bido vengê zîndanan.
